armvectores/hy_wikipedia_2023 huggingface dataset:
Նիկողայոս Մամիկոնյան

Անվան այլ կիրառումների համար տե՛ս՝ Մամիկոնյան (այլ կիրառումներ)Նիկողայոս Մամիկոնյան (դեկտեմբերի 11, 1860(1860-12-11), Գալաց, Ռումինիա - մայիսի 21, 1937(1937-05-21)), հայ արձակագիր, գյուղագիր, իրավաբան, բառարանագիր, ԽՍՀՄ գրողների միության անդամ 1934 թվականից։


== Կենսագրություն ==
Ծնվել է Գանձակում։ Իրավաբանական բարձրագույն կրթություն է ստացել Օդեսայում։ Այնուհետև մոտ 30 տարի որպես երդվյալ հավատարմատար աշխատել է Գանձակում։ 1917 թվականին տեղափոխվել է Թիֆլիս։ Նրա «Վիշապը» վիպակը նվիրված է Գետաբեկի պղնձահանքերի բանվորների կյանքին։ Մահացել է Կիրովաբադում։


== Ն. Մամիկոնյանի երկերի մատենագրություն ==
Հազարից մեկը, Թիֆլիս, 1893, 254 էջ։
Չհասություն (վեպ), Թիֆլիս, տպարան Կ. Մարտիրոսյանի, 1898, 174 էջ։
Վիշապ (վիպակ), Թիֆլիս, 1908, 40 էջ։
Ռուս-հայերեն բառարան երկաթուղային տերմինների (հեղինակակիցներ Ստ. Մալխասյանց, Ն. Տեր-Միքայելյան), Թիֆլիս, 1925, 170 էջ։
Հայ-ռուսերեն բառարան երկաթուղային տերմինների (հեղինակակիցներ Ստ. Մալխասյանց, Ն. Տեր-Միքայելյան), Թիֆլիս, 1925, 149 էջ։
Հայ գյուղագիրներ (ժողովածուի մեջ տպագրված են Նիկողայոս Մամիկոնյանի լուսանկարը, համառոտ կենսագրությունը, հատվածներ «Հազարից մեկը» վեպից, «Վիշապը» վիպակը), Երևան, Հայպետհրատ, 1950, 578 էջ։


== Աղբյուրներ ==


== Արտաքին հղումներ ==
Նիկողայոս Մամիկոնյան
Խիսլավիչիի շրջան

Խիսլավիչիի շրջան (ռուս.՝ Хиславичский район), մունիցիպալ շրջան Ռուսաստանի Դաշնության Սմոլենսկի մարզում։
Ստեղծվել է 1928 թվականին։ Վարչական կենտրոնը՝ Խիսլավիչի։


== Աշխարհագրություն ==
Շրջանի տարածքի մակերեսը կազմում է 1161,04 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 9913 մարդ։ Բնակչության խտությունը կազմում էր 8,54 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պինցանո ալ Տալիամենտո

Պինցանո ալ Տալիամենտո (իտալերեն՝ Pinzano al Tagliamento), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պարդենոնե գավառում։
Բնակչությունը կազմում է 1618 մարդ 2008 թվականի մարդահամարի տվյալների, բնակչության խտություն՝ 74 մարդ/կմ²։ Զբաղեցնում է 22 կմ² մակերես։ Փոստային ինդեքս՝33094։ Հեռախոսային կոդ՝ 0432։


== Ժողովրդագրություն ==
Բնակչության թվաքանակի փոփոխությունները.


== Քույր քաղաքներ ==
 Ֆրանսիա Ֆրոնսակ 1999


== Կապի տվյալներ ==
Հեռախոս՝ 0432 950005
Էլեկտրոնային փոստ՝ protocollo@comune.pasianodipordenone.pn.it
Պաշտոնական կայք՝http://www.comune.pinzanoaltagliamento.pn.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ֆուտբոլային լիգայի գավաթի եզրափակիչ 1964

Ֆուտբոլային լիգայի գավաթի եզրափակիչ 1964, Ֆուտբոլային լիգայի գավաթի 4-րդ խաղարկությունն է, որում հաղթեց «Լեսթեր Սիթի» ֆուտբոլային ակումբը ոչ-ոքի խաղաց առաջին խաղում՝ 1-1 հաշվով, իսկ պատասխան խաղում 3–2 հաշվով հաղթեց՝ Սթոք Սիթիին։ Ընդհանուր 4-3 հաշիվ։ Առաջին խաղը կայացավ Սթոք օն Թրենտի Վիկտորիա Գռունդ մարզադաշտում, իսկ պատասխան խաղը Լեսթերի Ֆիլբերտ Սթրիթ մարզադաշտում։
Նիժնյայա Տյուլմա

Նիժնյայա Տյուլմա (ռուս.՝ Нижняя Тюльма, բաշկիրերեն՝ Түбәнге Төлмәй), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 72 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տոմատի պյուրե

Տոմատի պյուրե, պոմիդորներից պատրաստված պահածոյացված սննդամթերք։ Պատրաստի պահածոն իրենից ներկայացնում է տրորված պյուրեանման կամ մածուկանման խտացված տոմատի զանգված։ Տոմատի մածուկից և տոմատի սոուսից տարբերվում է պնդությամբ։ Որքան բարձր է տոմատի պյուրեի պնդությունը, այնքան առավել արտահայտիչ բուրմունք ունի։" Տոմատի պյուրե կարող է կոչվել այն տոմատի զանգվածը, որում չոր նյութերը կազմում են 12-ից մինչև 24%։ 24%-ից ավելի չոր նյութեր պարունակելու դեպքում զանգվածը կոչվում է մածուկ։
Պահածոների արտադրության տեխնոլոգիան կատարվում է նախևառաջ հումքի լվացմամբ, ողողմամբ, ջոկմամբ, այնուհետև` հումքը տեսակավորվում է, կրկին ողողվում, իսկ հետո ջարդվում, սերմազատվում, տաքացվում, տրորվում, նորից տաքացվում և ի վերջո՝ խտացվում։
Լայն ժողովրդականություն է վայելում հատկապես իտալական խոհանոցում։ Երբեմն կոչվում է նաև պասսատա (իտալ.` passata di pomodoro)։


== Գրականություն ==
«Պահածոյացման տեխնոլոգիա», Ժ. Գ. Աղաջանյան, խմբ. Ա. Ա. Ֆահրադյան. - Երևան։ «ՀՊԱՀ», 2011, Մաս 1 - 405 էջ


== Ծանոթագրություններ ==
20-րդ հյուսիսային զուգահեռական

20-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 20°-ի անկյուն։ 
Անցնում է Աֆրիկայով, Հնդկական օվկիանոսով, Ասիայով, Խաղաղ օվկիանոսով, Հյուսիսային Ամերիկայով և Ատլանտյան օվկիանոսով։

Այս զուգահեռականի բոլոր կետերն ունեն հյուսիսային լայնության 20° (հս.լ. 20°) կոորդինատը։
Այս զուգահեռականի լայնության մեկ աստիճանին համապատասխանում է 104 647 մ, ընդհանուր երկարությունն է 37 673 կմ, ինչը կազմում է հասարակածի երկարության 94.0%-ը


=== Ցերեկվա տևողությունը ===
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝

ամառվա արևադարձի ժամանակ՝ 13 ժամ 21 րոպե
ձմեռվա արևադարձի ժամանակ՝ 10 ժամ 55 րոպե


=== Սահմաններ ===


== Տես նաև ==
21-րդ հյուսիսային զուգահեռական
19-րդ հյուսիսային զուգահեռական


== Ծանոթագրություններ ==
Ես մարդ եմ, և մարդկային ոչինչ խորթ չէ ինձ

«Ես մարդ եմ և, մարդկային ոչինչ խորթ չէ ինձ» (լատ.՝ Homo sum, humani nihil a me alienum puto), արտահայտություն հռոմեացի գրող Տերենտիուսի «Ինքն իրեն խոշտանգողը» (1, 1, 25) կատակերգությունից, որը հույն գրող Մենանդրոսի կատակերգության վերափոխումն է։ Հաճախ մեջբերվում է լատիներեն։ Տերենտիուսի մոտ այս արտահայտությունը հեգնական է. երկու հարևանների խոսակցության ժամանակ մեկը մյուսին հանդիմանում է, որ նա միջամտում է ուրիշի գործերին, փոխանցում է բամբասանքը՝ չմտածելով սեփական տան մասին։ Դրան ի պատասխան մյուսն ասում է․ «Ես մարդ եմ, և մարդկային ոչինչ ինձ համար խորթ չէ»։

— 
Արտահայտությունը կարող է նշանակել․

խոսողը, ինչպես բոլոր մյուսները, մարդկային թուլությունների և մոլորություններից հեռու չէ,
նա խորապես անտարբեր չէ ուրիշների դժբախտությունների և ուրախության նկատմամբ, հետաքրքրվում է կյանքի բոլոր դրսևորումներով, նա կարող է հասկանալ, արձագանքել, կարեկցել,
խոսողի հետաքրքրությունների ասպարեզը։


== Մեջբերման օրինակներ ==


== Ծանոթագրություններ ==


== Գրականություն ==
Крылатые латинские выражения / Авт.-сост. Ю. С. Цыбульник. — М.: АСТ, Харьков, 2005. — 350, [2] с. — (Мировая классика).
Крылатые слова. Литературные цитаты. Образные выражения / Авт. Н. С. Ашукин, М. Г. Ашукина — М.: Правда, Москва, 1986. — 768 с.
Լև Ռոխլինի սպանություն

Լև Յակովլևիչ Ռոխլին (ռուս.՝ Лев Я́ковлевич Ро́хлин, ), ռուս քաղաքական և ռազմական գործիչ, ՌԴ 2-րդ գումարման Պետական դումայի պատգամավոր, ՌԴ Պետական դումայի պաշտպանության կոմիտեի նախագահ (1996-1998 թվականներ), գեներալ-լեյտենանտ։


== Սպանություն ==
Սպանվել է 1998 թվականի հուլիսի 2-ի լույս 3-ի գիշերը Մոսկվայի մարզի Նարո-Ֆոմինսկի շրջանի Կլոկովո գյուղի սեփական ամառանոցում։ Պաշտոնական վարկածի համաձայն՝ քնած Ռոխլինի վրա կրակել է նրա կինը՝ Թամարա Ռոխլինը, պատճառը ընտանեկան վեճն է եղել։ 2000 թվականի նոյեմբերին Նարո-Ֆոմինսկի քաղաքային դատարանը Թամար Ռոխլինին մեղավոր էր ճանաչել ամուսնու դիտավորյալ սպանության մեջ։ 2005 թվականին Թամարա Ռոխլինը դիմել է ՄԻԵԴ՝ բողոքելով նախնական կալանքի մեծ ժամկետից և դատավարության ձգձգումից։ Բողոքը բավարարվել է դրամական փոխհատուցման շնորհմամբ (8000 եվրո)։ Գործի նոր քննությունից հետո, 2005 թվականի նոյեմբերի 29-ին Նարո-Ֆոմինսկի քաղաքային դատարանը Ռոհլինին երկրորդ անգամ մեղավոր է ճանաչել ամուսնու սպանության մեջ և նրան դատապարտել չորս տարվա պայմանական ազատազրկման՝ նրան նշանակելով նաև 2,5 տարվա փորձաշրջան։
Հանցագործության վայրի հարևանությամբ գտնվող անտառային գոտում սպանության գործի քննության ընթացքում հայտնաբերվել է երեք խոշտանգված դիակ։ Պաշտոնական վարկածի համաձայն՝ նրանց մահը վրա է հասել գեներալի սպանությունից քիչ առաջ և նրա հետ կապ չունի։ Սակայն Ռոխլինի շատ համախոհներ կարծում էին, որ նրանք իսկական մարդասպաններ են, որոնց ոչնչացրել են Կրեմլի հատուկ ծառայությունները՝ «նկատելով հետքերը»։


=== Նախադրյալներ ===
Ռոխլինը համարվում է 1997-1998 թվականների ամենաակտիվ ընդդիմադիր առաջնորդներից մեկը։ «Ռուս լրագրող» ամսագրում, վկայակոչելով Ռոխլինի ծառայակիցներին և ընկերներին, ասվում էր, որ գեներալը դավադրություն էր նախապատրաստում նախագահ Բորիս Ելցինին պաշտոնանկ անելու և ռազմական բռնապետություն հաստատելու համար։
Պետական դումայի անվտանգության կոմիտեի ղեկավարի օգնական Վիկտոր Իլյուխինը նկարագրել է Ելցինի և նրա շրջապատի՝ իշխանությունից պլանավորած հեռացման սցենարը. զանգվածային հանրահավաք է անցկացվում, մասնակիցները պահանջում են ծայրահեղ ժողովրդականություն վայելող նախագահի և կառավարության հրաժարականը։ Քանի որ Ելցինը մտադիր էր չհեռանալ պաշտոնից և ունակ էր խախտել Սահմանադրությունն ու ուժի կիրառումը. ցուցարարների համար սպառնալիք առաջանալու դեպքում Մոսկվայում նախատեսվում էր զորքեր մտցնել նրանց պաշտպանության համար։ Չնայած բանակի «մաքրմանը» և կառավարական ոչ պոպուլյար քաղաքականության շնորհիվ, Ռոխլինը շատ կարեկցող սպաներ է գտել, որոնք խոստացել են աջակցել։ Իշխող վարչակազմը կարողացել է վերականգնել իր դեմ ոչ միայն աղքատացած ռուսաստանցիներին, նույնիսկ օլիգարխ Վլադիմիր Գուսինսկին Ռոխլինին ֆինանսական աջակցություն է առաջարկել Ելցինի վերացման հարցում, բայց Ռոխլինը հրաժարվել է։ Ըստ Ալեքսանդր Լեբեդի՝ նա, այնուամենայնիվ, օգտագործել է «Կամուրջ» խմբի գումարները հասարակության ներկայացուցիչների հետ հանդիպելու և, հավանաբար, տարածաշրջաններով թռիչքների համար։ Ռոխլինի սպանությունը խախտել է այդ պլանները, սակայն իմպիչմենտի փորձը կատարվել է, և դա կարող էր ազդել ավելի ուշ հրաժարական տալու Ելցինի որոշման վրա։


== Ծանոթագրություններ ==


== Արտաքին հղումներ ==
Дело Рохлина. Справка
Լուսնի պահապանը (մուլտֆիլմ)

«Լուսնի պահապանը» (ֆր.՝  Mune, le Gardien de la Lune), ֆրանսիական լիամետրաժ անիմացիոն մուլտֆիլմ, ռեժիսորներ Ալեքսանդր Էբոյան և Բենուա Ֆիլիպոն։
Ֆիլմի կարգախոսն է` «Նա չի փրկի աշխարհը։ Նա կփրկի հինգ աշխարհ»։Ռուսաստանում թողարկվել է 2015 թվականի մայիսի 28-ին։ Ռուսաստանում շահույթը կազմել է $ 3 170 995 ռուբլի։


== Սյուժե ==
Հեքիաթային աշխարհում, որտեղ կարելի է կառավարել ցերեկն ու գիշերը, ապրում է փոքրիկ ֆաբը Մյուն անունով։ Հանկարծակի նրան ընտրում են Լուսնի Պահապան։ Նա ոչինչ չգիտի պահապանների մասին և վատ է կատարում իր աշխատանքը։ Շուտով հանկարծակի կորչում է արևը և նրա պահապանը՝ Սահոն անունով։ Այստեղ նա մեկնում է որոնումների։ Նրան օգնում է Գլիմը՝ երիտասարդ մի աղջիկ. որը պատրաստված է մոմից։ Նա լավ գիտեր պահապանների պատմությունը։ Մյունը վատ է կատարում իր աշխատանքը, դրա համար էլ լուսինը առանց արևի լույս չի տալիս, և նա որոշեց գնալ նրա հետ։ Եվ այսպես էլ սկսում էր նրանց արկածները։


== Դերերը հնչունավորել են ==
Միքայել Գրեգորիո՝ Մունե
Իզիա Հիգելին՝ Քիրե
Օմար Սու- Սոհոնե
Դամիեն Բոիսեաու՝ Իե պերե դե Մունե
Ֆեոդոր Ատկինե՝ Լեեյոն
Էրիկ Հերսոն-Մակարել՝ Նեքրոսս
Միչել Մելլա՝ Մոքս
Ֆաբրիկե Ջոսսո՝ Սպլին
Ջեան-Քլաոււդե Դոնդա՝ Խոլալ
Բենոիտ Ալլեմանե՝ Յուլե
Պատրիկ Պոիվեյ՝ Կռռռաք
Էմանուել Ցուռտի՝ Զուչինի
Պաոլո Դոմինգո՝ լես սերպենս
Պատրիկ Պրեջեան՝ լե պերե դե ցիրե


== Ծանոթագրություններ ==


== Արտաքին հղումներ ==
«Хранитель Луны»(անգլ.) ֆիլմը Internet Movie Database կայքում
Fiche du film sur le site d’Unifrance
Զագրեբի ֆոնդային բորսա

Զագրեբի ֆոնդային բորսա (խորվ.՝ Zagrebačka burza), ֆոնդային բորսա, որը գործում է Զագրեբում, Խորվաթիա։ Զբաղվում է խորվաթական ընկերությունների բաժնետոմսերի առքուվաճառքով, ինչպես նաև պետական և առևտրային պարտատոմսերով։ Հիմնադրվել է 1991 թ.։ Բորսան ակտիվորեն իրեն դրսևորում է նաև միջազգային ասպարեզում՝ հանդիսանալով Եվրո-Ասիական ֆոնդային բորսաների դաշնության (Federation of Euro-Asian Stock Exchanges) հիմնադիր-անդամներից մեկը, ինչպես նաև Եվրոպական ֆոնդային բորսաների դաշնության թղթակից-անդամ (Federation of European Stock Exchanges): 2007 թ. մարտին միավորվել է Վարաջինի ֆոնդային բորսայի հետ՝ ձևավորելով արժեթղթերի միասնական խորվաթական շուկա և դառնալով տարածաշրջանում շուկայական կապիտալիզացիայի և վաճառքների ծավալով առաջատարը։ 2008 թ. ապրիլի 11-ի դրությամբ բորսայում ցուցակագրված են եղել 373 ընկերության արժեթղթեր, որոնց շուկայական կապիտալիզացիան կազմում էր 302,9 միլիարդ խորվաթական կուն (66,2 միլիարդ ԱՄՆ դոլար)։ Բորսան ունի նախավաճառքային սեսիաներ առավոտյան 9։00-10։00 ժամերին և սովորական առևտրային սեսիաներ առավոտյան 10։00-ից մինչև հաջորդ օրվա առավոտյան 04։00 շաբաթվա յուրաքանչյուր օր, բացառությամբ շաբաթ, կիրակի և նախօրոք հայտարարված տոն օրերից։ Զագրեբի ֆոնդային բորսան հրապարակում է հետևյալ բորսայական ինդեքսները.

CROBEX — բաժնետոմսերի ինդեքս
CROBIS — պարտատոմսերի ինդեքս


== Ծանոթագրություններ ==


== Արտաքին հղումներ ==
Պաշտոնական կայք
(9634) 1993 XB

(9634) 1993 XB, աստերոիդ աստերոիդների հիմնական գոտում։ Հայտնաբերվել է 1993 թվականի դեկտեմբերի 4-ին Ֆարրա դ'Իսոնզո աստղադիտարանի կողմից Ֆարրա դ'Իսոնզոյում։
Միջին հեռավորությունը Արեգակից կազմում է 3,084095 ա. մ., առավելագույնը մոտենում է 2,6731 ա. մ. հեռավորության վրա և հեռանում 3,4951 ա. մ.։ Արեգակի շուրջ մեկ ամբողջական պտույտ է կատարում 1978,29 երկրային օրվա ընթացքում, իր ուղեծրով շարժվելով միջինում 0,181975 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9634) 1993 XB աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Can't Feel My Face

«Can't Feel My Face», կանադացի երգիչ The Weeknd-ի երգը։ Թողարկվել է 2015 թվականի հունիսի 8-ին որպես նրա «Beauty Behind the Madness» անվանումը կրող երկրորդ ալբոմի երրորդ սինգլ։ Երգը գրվել է Ալի Փեյեմիի, Սավան Կոտեչայի, Մաքս Մարտինի, The Weeknd-ի և Պետեր Սվենսոնի կողմից։
2015 թվականի օգոստոսին երգը գլխավորել է Միացյալ Նահանգների Billboard Hot 100 հիթ շքերթը։


== Տեսահոլովակ ==
Երգի տեսահոլովակը, որի ռեժիսորն է Գրանտ Սինգերը, ներկայացվել է 2015 թվականի հուլիսի 28-ին Apple Music-ում, իսկ հաջորդ օրը տեղադրվել է The Weeknd-ի VEVO ալիքում։


== Երգացանկ ==


== Martin Garrix remix ==
2016 թվականի նոյեմբերի 6-ին Մարտին Գարիքսը թողարկել է երգի ռեմիքս տարբերակը XO լեյբլում՝ 4 րոպե և 12 վայրկյան տևողությամբ։ Ռեմիքսը թողարկվել է Ճապոնական Beauty Behind the Madness հրատարակչությունում։


== Հիթ-շքերթներ ==


== Հավաստագրեր ==


== Ծանոթագրություններ ==


== Արտաքին հղումներ ==
Աուդիո տարբերակը ՅուԹյուբում
Երգի տեսահոլովակը ՅուԹյուբում
Թհագի (պատմվածք)

«Թհագի» (ռուս.՝ «Тхаги»), ռուս ժամանակակից գրող Վիկտոր Պելևինի պատմվածքը, որը լույս է տեսել 2010 թվականի հունիսին «Սնոբ» ամսագրում։ Հետագայում ընդգրկվել է «Արքայախնձորի ջուր չքնաղ տիկնոջ համար» հեղինակային ժողովածուում (2010, դեկտեմբեր)։


== Սյուժե ==
«Արքայախնձորի ջուր չքնաղ տիկնոջ համար» ժողովածուի «Ստվերի դիտողը» պատմվածքի երկրորդական հերոս Բորիսը շարունակում է թհագի աղանդի անդամների՝ հնդկական Կալի աստվածուհու գաղտնի երկրպագուների և նրան մարդկային զոհեր մատուցողների որոնումները։ Բորիսը ցանկանում է միանալ այդ աղանդին, բայց վերջում ինքն է դառնում զոհ։
Բուդդայական հավատալիքների համաձայն՝ բարդոն մարդու հետմահու էության տարածությունն է, այլ էության տարածությունը։ «Թհագի» պատմվածքի հերոսը, որն իր կյանքը նվիրել է տարբեր, այդ թվում` արևելյան էզոթերիկ ուսմունքների ուսումնասիրությանը, որոնց թվում են բոնը և բուդդայականությունը։ Այս կերպարը երազում է գաղտնի գիտելիքների միջոցով, որոնք քաղված են կրոնական դոկտրիններից, ձեռք բերել հատուկ ուժեր և գերունակություններ և դառնալ Չարի ծառա։ Սակայն չգտնելով այդպիսի զորության աղբյուր՝ նա ամբարտավանորեն և անգրագետ կերպով մերժում է այդ ուսմունքները։ Էզոթերիկ միտումների դասակարգման պելևինյան համակարգը առավել վառ և արտահայտիչ ներկայացված է հենց այս պատմվածքում։ Այդ հերոսի միջոցով գրողը մշակում է ժամանակակից էզոթերիզմի «կատալոգ»։ 
Պելևինի հերոսը արևմուտքի, այդ թվում՝ ռուսական, քաղաքային մշակույթի շատ ճանաչելի դեմք է, նա, այսպես կոչված, հոգևոր որոնումներով զբաղվող անձ է, առաջին հերթին՝ Արևելքում, նա կրոնական-փիլիսոփայական տարբեր ուսմունքների մասին իսկապես հանրագիտարանային գիտելիքների պահապան է։ Սակայն այդ մտավորականությունը թույլ չի տալիս նրան խորանալ և ընկալել դրանցից որևէ մեկը։ Պելևինի համար կարևոր է ճշգրիտ ցույց տալ հենց այդ արևմտյան պրագմատիկ, զուտ ինտելեկտուալ և, հետևաբար, մակերեսային, միակողմանի, զուտ տեղեկատվական, գծային մոտեցումը, որն Արևելքում հաղթահարվում և մերժվում է հոգևոր աշակերտության ճանապարհին։ Այսպիսով, Պելևինն անընդհատ վերադառնում է Արևմուտքում արևելյան ուսմունքների կեղծ, եսասեր, անօրգանական ընկալման խնդրին։


== Ծանոթագրություններ ==


== Արտաքին հղումներ ==
«Թհագի» պատմվածքի աուդիոտարբերակը։ Կարդում է Սերգեյ Պոլոտովսկին
Work from Home

«Work from Home», ամերիկյան Fifth Harmony խմբի երգը հիփ հոփ կատարող Ty Dolla Sign-ի մասնակցությամբ։ Թողարկվել է Epic, Syco և Sony լեյբլներում 2016 թվականի փետրվարի 26-ին որպես նրանց 7/27 երկրորդ ստուդիական ալբոմի առաջին սինգլ։ Երգը գրել են Joshua Coleman-ը, Jude Demorest-ը, Tyrone Griffith-ը, Jr.-ը, Alexander Izquierdo-ը, Brian Lee-ն, պրոդյուսերներն են Joshua Coleman-ը և Dallas Koehlke-ը։ 2016 թվականին տեսահոլովակը MTV Video Music Awards-ում մրցանակի է արժանացել Լավագույն համատեղ աշխատանք կատեգորիայում։
Billboard ամսագիրը ներառել է «Work from Home»-ը 2016 թվականի լավագույն 100 փոփ երեգերի ցանկի № 8 հորիզոնականում («100 Best Pop Songs of 2016»):
Rolling Stone ամսագրի խմբագիր Ռոբ Շեֆիլդը ներառել է «Work from Home»-ը 2016 թվականի լավագույն 50 երգերի ցանկի մեջ՝ այն դնելով № 8 հորիզոնականում («50 Best Songs of 2016»):
Time ամսագիրը նաև անվանել է «Work from Home»-ը տարվա լավագույն երգերից մեկը՝ այն դասելով 2016 թվականի լավագույն 10 երգերի № 5 հորիզոնականում («The Top 10 Best Songs»):


== Կոմերցիոն հաջողություններ ==
Երգը զբաղեցրել է № 4 հորիզոնականը ամերիկյան Billboard Hot 100 հիթ-շքերթում (դեբյուտացվելով № 12 հորիզոնականում 2016 թվականի մայիսին)։ «Work from Home»-ը հասել է № 1 հորիզոնականի Mainstream Top 40-ում, № 25 հորիզոնականի Dance Club Songs հիթ-շքերթում և № 18 հորիզոնականի Adult Top 40-ում։
2016 թվականի հոկտեմբերին սինգլի՝ ԱՄՆ-ում վաճառված օրինակների քանակը գերազանցել է 1,4 միլիոնը։


== Երաժշտական տեսահալովակ ==
2016 թվականի մայիսի 24-ին կայացել է «Work from Home» սինգլի տեսահոլովակի պրեմիերան Vevo հեռուստաալիքում։ Ռեժիսորը եղել է  Հաննա Լյուքս Դևիսը (Hannah Lux Davis):
Երաժշտական տեսահոլովակը MTV Video Music Awards մրցանակաբաշխությունում (2016) տարվա Լավագույն համատեղ աշխատանք (Best Collaboration Video) անվանակարգում։
Տեսահոլովակը դարձել է 2016 թվականի ամենահայտնի երգերից մեկը՝ հավաքելով միլիարդ դիտում։


== Մրցանակներ և անվանակարգեր ==


== Հիթ-շքերթներ ==


== Հավաստագրեր ==


== Ծանոթագրություններ ==


== Արտաքին հղումներ ==
Տեսահոլովակ. youtube.com
Պոռ լը Գրան

Պոռ լը Գրան (ֆր.՝ Port-le-Grand), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 311 մարդ, բնակչության խտությունը` 27.57 մարդ/կմ²։ Բնակավայրը զբաղեցնում է 11.28 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հյուսիս, Ամյեն քաղաքից 50 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 195 աշխատունակ (15-64 տարեկան)  բնակիչ, որոնցից ակտիվ էին 145-ը, իսկ ոչ ակտիվները` 50։ Ակտիվության ցուցանիշը կազմում է 74,4 %։ 145 աշխատունակ մարդկանցից աշխատել է 127 անձ (66 տղամարդ և 61 կին)։ Գործազուրկ են եղել 18 անձ (9 տղամարդ և 9 կին)։ 50 անաշխատունակներից 16-ը եղել են աշակերտներ կամ ուսանողներ, 19-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(6799) Ցիտֆիֆթիթրի

(6799) Ցիտֆիֆթիթրի (անգլ.՝ Citfiftythree), աստերոիդ աստերոիդների հիմնական գոտում։ Հայտնաբերվել է 1993 թվականի մայիսի 17-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 3,161266 ա. մ., առավելագույնը մոտենում է 2,072 ա. մ. հեռավորության վրա և հեռանում 4,2505 ա. մ.։ Արեգակի շուրջ մեկ ամբողջական պտույտ է կատարում 2053 երկրային օրվա ընթացքում, իր ուղեծրով շարժվելով միջինում 0,175353 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6799) Ցիտֆիֆթիթրի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոշելևո (գյուղ, Վյազեմսկի շրջան)

Անվան այլ կիրառումների համար տե՛ս՝ ԿոշելևոԿոշելևո (ռուս.՝ Кошелево), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրեսնո դե Կարասենա

Ֆրեսնո դե Կարասենա (իսպ.՝ Fresno de Caracena), մունիցիպալիտետ և բնակավայր Իսպանիայում։ Մտնում է Սորիա պրոնվիցիայի մեջ՝ Կաստիլիա և Լեոն ինքնավար համայնքում։ Մունիցիպալիտետը գտնվում է Տիերաս դել Բուրգո շրջանում։ Զբաղեցնում է 16,78 կմ² մակերես տարածք։ Նրա բնակչությունը կազմում է 28 մարդ 2010 թվականի մարդահամարի տվյալների համաձայն։


== Ծանոթագրություններ ==
Ռոբերտ Բախչաջյան

Ռոբերտ Հարությունի Բախչաջյան (փետրվարի 27, 1957(1957-02-27), Լենինական, Հայկական ԽՍՀ, ԽՍՀՄ), հայ քիմիկոս, քիմիական գիտությունների դոկտոր, գրող, հասարակական գործիչ, «Արարատ» Միջազգային գիտությունների  ակադեմիայի անդամ։


== Կենսագրություն ==
Ռոբերտ Բախչաջյանը ծնվել է  1957 թվականին  Լենինական քաղաքում։ Երևանի պետական համալսարանի քիմիայի ֆակուլտետը ավարտել է 1979 թվականին։ Զբաղվել է գիտական աշխատանքով  Հայաստանի գիտությունների ազգային ակադեմիայի քիմիական ֆիզիկայի ինստիտուտում։ 
1986 թվականին Խորհրդային Հայաստանում  Բախչաջյանը ստացել է  գիտությունների թեկնածուի աստիճան։ 1995 թվականին Հայաստանից տեղափոխվել է Ֆրանսիա։ Նրա գիտությունների թեկնածուի աստիճանը Ֆրանսիայում համարժեք է համարվել դոկտորի աստիճանի։ Նույն թվականին Լոնդոնում պաշտպանել է թեկնածուական ատենախոսությունը։ Բախչաջյան  գիտական մշակումների արդյունքները կիրառվում են քիմիայի արդյուանաբերության արտերկրի հեղինակավոր ընկերությունների կողմից։ Ռոբերտ Բախչաջյանը գիտական գործունեությունը շարունակել է Ֆրանսիայի  գիտական հետազոտությունների ազգային կենտրոնում, Էքս Մարսել համալսարանում։  2009-2012 թվականներին ղեկավարել է  հայ-ֆրանսիական համատեղ գիտական խումբը՝ երկու երկրների միջև գիտական համագործակցության ծրագրի շրջանակում։
Բախչաջյանի «Բիմոդալ օքսիդացում՝ տարասեռ և համասեռ ռեակցիաների զուգորդումը» անգլերեն լեզվով ծավալուն մենագրությունը Բելգիայի Գենտի համալսարանի քիմիական ճարտարագիտության պրոֆեսոր Ժ. Տիբոյի առաջարկությամբ իբրև դասագիրք ներառվել է ուսումնական ծրագրերում՝ ուսանողներին հանձնարարվող գրականության ցանկում։


== Ծանոթագրություններ ==


== Արտաքին հղումներ ==
21-րդ դարի սկզբի նշանավոր հայեր ։ Ներդրում ժամանակակից քաղաքակրթության մեջ / Ռ. Բախչաջյան; Հայկական կենսագրական կենտրոն
База патентов СССР
Գառնը Յարըխ Թեփե

Գառնը Յարըխ Թեփե, լեռնագագաթ պատմական Կապադովկիայում, Էվերեկ քաղաքի մոտ, Արգեոսից հարավ։ Բարձրությունը 1548 մ է։


== Ծանոթագրություններ ==
Պիսարևսկի գյուղական խորհուրդ (Նովոսանժարսկի շրջան)

Անվան այլ կիրառումների համար տե՛ս՝ Պիսարևսկի գյուղական խորհուրդ (այլ կիրառումներ)Պիսարևսկի գյուղական խորհուրդ  (ուկրաիներեն՝ Писарівська сільська рада), Ուկրաինայի Պոլտավայի մարզի Նովոսանժարսկի շրջանում։
2001 թվականի տվյալներով Պիսարևսկի գյուղական խորհրդում բնակվում էր 713 մարդ։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ալունձոր

Ալունձոր, գետակ Ճորոխի ավազանում։ Ձախից միանալով Օդեկ գետակին՝ թափվում է Թորթում գետը։


== Ծանոթագրություններ ==
(965) Անջելիկա

(965) Անջելիկա (անգլ.՝ Angelica), աստերոիդ աստերոիդների հիմնական գոտում։ Հայտնաբերվել է 1921 թվականի նոյեմբերի 4-ին Յոհաննես Ֆրանց Հարտմանի կողմից Լա Պլատայում։
Միջին հեռավորությունը Արեգակից կազմում է 3,15039 ա. մ., առավելագույնը մոտենում է 2,2565 ա. մ. հեռավորության վրա և հեռանում 4,0443 ա. մ.։ Արեգակի շուրջ մեկ ամբողջական պտույտ է կատարում 2042,42 երկրային օրվա ընթացքում, իր ուղեծրով շարժվելով միջինում 0,176262 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(965) Անջելիկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռեյչել Յամագատա

Ռեյչել Յամագատա (անգլ.՝ Rachael Yamagata, սեպտեմբերի 23, 1977(1977-09-23), Արլինգտոն, Վիրջինիա, ԱՄՆ), ամերիկացի երգչուհի և դաշնակահար։


== Կենսագրություն ==
Յամագատան ծնվել է 1977 թվականին Արլինգտոնում, Վիրջինիա նահանգում։ Նրա ծնողները ամուսնալուծված էին, և այդ պատճառով Ռեյչելի  մանկության տունը համարվում էր ոչ միայն Վաշինգտոնը, որտեղ ապրում էր նրա հայրը՝ ծագումով ճապոնացի փաստաբանը, այնպես էլ Նյու Յորքը, որտեղ ապրում էր նրա մայրը՝ իտալ-գերմանական արմատներով նկարչուհի։ Դպրոցն ավարտելուց հետո Ռեյչելը սովորել է Հյուսիսարևմտյան համալսարանում Իլինոյսում, ինչպես նաև Վասսարա Քոլեջում։


== Կարիերա ==
Յամագատան վեց տարվա ընթացքում եղել է Չիկագոյում ֆանկ-ֆյուժն Bumpus կոլլեկտիվի վոկալիստը։ 2001 թվականին նա գրել է երաժշտական կոմպոզիցիաների շարք, որ դուրս էին գալիս խմբի երաժշտական շրջանակներից, և ինչը ստիպում է երգչուհուն զբաղվել սոլո կարիերայով։ 2002 թվականին նա պայմանագիր է ստորագրում ձայնագրման Arista Records ընկերության հետ, իսկ հաջորդ տարվա հոկտեմբերին լույս է տեսնում նրա դեբյուտային ձայնագրությունը՝ մինի-ալբոմ «Rachael Yamagata EP»: Ռեյչելի առաջին լիաֆորմատ ալբոմը, անվանակոչված որպես  «Happenstance», լույս է տեսնում 2004 թվականի հունիսին, և ընդհանուր առմամբ արժանանում է ՝ քննադատների հավանությանը։ Արդյունքում նրա երգերը հնչում էին այնպիսի հեռուստատեսային սերիալներում, ինչպիսիք էին «Սեքսը ուրիշ քաղաքում», «Միայնակ սրտեր», «Հիասթափվածները», «Ինչպես ես հանդիպեցի ձեր մայրիկին», «Շտապ օգնություն», «Մարմնի մասեր», «Լրտեսուհի», «Մեկ ծառի բարձունք», «Կրքի անատոմիա» և այլն։ Յամագատան մասնակցել է Ջեյսոն Մրազի երկրորդ ալբոմի ձայնագրմանը  նրա հետ միասին կատարելով  «Did You Get My Message?» երգը։ Ինչպես նաև Դեն Ուիլսոնի հետ միասին երգչուհին ձայնագրել է «You Take My Troubles Away» կոմպոզիցիան 2010 թվականին նկարահանված «Սիրելի Ջոն» գեղարվեստական ֆիլմի համար։


== Սկավառակագրություն ==
Ստուդիո ալբոմներ2004 — Happenstance
2008 — Elephants…Teeth Sinking Into Heart
2011 — ChesapeakeEP2003  — Rachael Yamagata EP
2005  — Live at the Loft & More
2008  — Loose Ends


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Վելերդինգեն

Վելերդինգեն (ֆր.՝ Vœllerdingen), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 433 մարդ, բնակչության խտությունը` 33.18 մարդ/կմ²։ Բնակավայրը զբաղեցնում է 13.05 կմ² տարածք։


== Աշխարհագրություն ==
Գտնվում է Փարիզ քաղաքից 350 կմ արևելք, Ստրասբուրգ քաղաքից` 65 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 287 աշխատունակ (15-64 տարեկան)  բնակիչ, որոնցից ակտիվ էին 201-ը, իսկ ոչ ակտիվները` 86։ Ակտիվության ցուցանիշը կազմում է 70,0 %։ 201 աշխատունակ մարդկանցից աշխատել է 187 անձ (113 տղամարդ և 74 կին)։ Գործազուրկ են եղել 14 անձ (5 տղամարդ և 9 կին)։ 86 անաշխատունակներից 25-ը եղել են աշակերտներ կամ ուսանողներ, 36-ը` թոշակառուներ, իսկ 25-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գիրաթաղ (հանքային աղբյուր)

Անվան այլ կիրառումների համար տե՛ս՝ Գիրաթաղ (այլ կիրառումներ)Գիրաթաղ, հանքային աղբյուր ՀԽՍՀ Ղափանի շրջանում, Ողջի գետի ձախակողմյան վտակ՝ Գիրաթաղ գետակի ափին՝ համանուն գյուղի մոտ։


== Ծանոթագրություններ ==
(4135) Սվետլանով

(4135) Սվետլանով (անգլ.՝ Svetlanov), աստերոիդ աստերոիդների հիմնական գոտում։ Հայտնաբերվել է 1966 թվականի օգոստոսի 14-ին Լյուդմիլա Չեռնիխի և Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,79063 ա. մ., առավելագույնը մոտենում է 2,1491 ա. մ. հեռավորության վրա և հեռանում 3,4322 ա. մ.։ Արեգակի շուրջ մեկ ամբողջական պտույտ է կատարում 1702,75 երկրային օրվա ընթացքում, իր ուղեծրով շարժվելով միջինում 0,211422 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4135) Սվետլանով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բասովսկի գյուղական խորհուրդ (Ռոմենսկի շրջան)

Անվան այլ կիրառումների համար տե՛ս՝ Բասովսկի գյուղական խորհուրդ (այլ կիրառումներ)Բասովսկի գյուղական խորհուրդ  (ուկրաիներեն՝ Басівська сільська рада), Ուկրաինայի Սումիի մարզի Ռոմենսկի շրջանում։
2001 թվականի տվյալներով Բասովսկի գյուղական խորհրդում բնակվում էր 1707 մարդ։ Խորհրդում կա 10 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մոնրեալ (այլ կիրառումներ)

Մոնրեալ, կարող է վերաբերել՝

Մոնրեալ - ամենախոշոր քաղաքը Քվեբեկ նահանգում և մեծությամբ երկրորդ քաղաքը Կանադայում
Մոնրեալ - Ֆրանսիայի կանտոն
Կարսբախ

Կարսբախ (գերմ.՝ Karsbach), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա վարչական շրջանին։ Գտնվում է Մայն Շպեսարտ շրջանում։ Բնակչությունը կազմում է 1831 մարդ (2010 թվականի դեկտեմբերի 31-ի տվյալներով)։ Տարածքը 30,15 կմ² է։ Պաշտոնական կոդը՝ 09 6 77 149։


== Ծանոթագրություններ ==


== Արտաքին հղումներ ==
Պաշտոնական կայք
Ստեպովոե (գյուղ, Նովոուկրաինկայի շրջան)

Անվան այլ կիրառումների համար տե՛ս՝ ՍտեպովոեՍտեպովոե (ուկրաիներեն՝ Степове), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Ստեպովոե գյուղում բնակվում էր 257 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրոնիկի (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ ԲրոնիկիԲրոնիկի (ուկրաիներեն՝ Броники), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1695 թվականին։
2001 թվականի տվյալներով Բրոնիկի գյուղում բնակվում էր 475 մարդ։ Բնակավայրը զբաղեցնում է 1837 կմ² տարածք։ Բնակչության խտությունը կազմում էր 258,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պինոկիո (այլ կիրառումներ)

Պինոկիո, կարող է վերաբերել՝

Պինոկիո - հարավկորեական ֆենթզի ժանրի երիտասարդական դորամա (հեռուստասերիալ)
Պինոկիո - «Walt Disney Productions»-ի երկրորդ լիամետրաժ անիմացիոն ֆիլմը, որը ստեղծված է իտալացի գրող Կարլո Քոլոդիի «Պինոկիոյի արկածները. փայտե տիկնիկի պատմությունը» հեքիաթի հիման վրա
Կորտենուովա

Կորտենուովա (իտալերեն՝ Cortenuova), կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 1664 մարդ։ Խտությունը կազմում է 238 մարդ/կմ²։ Տարածքը՝ 7 կմ²։ Փոստային ինդեքս՝ 24052։ Հեռախոսային կոդ՝ 0363։
Կոմունայի հովանավորներն են Բերգամոյի սուրբ նահատակ Ալեքսանդրը, տոնը նշվում է օգոստոսի 26-ին և Սուրբ Ֆաուստան, տոնը նշվում է սեպտեմբերի չորրորդ կիրակի օրը։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Խանասորի արշավանք

Խանասորի Արշավանքը հարձակում էր քրդական Մազրիկ ցեղախմբի վրա հայ ազատամարտիկների կողմից հուլիս 25, 1897 թվին։ Այն կազմակերպվել ու կատարել էր Հայ Յեղափոխական Դաշնակցութիւնը։ Հասնելով հաղթանակի, հայ ֆիդայիները վերացրին մազրիկ ցեղախմբի ազդեցությունը Վանի շրջանում։


== Արշավանքը ==
1896-ի հունիսին, քուրդ Մազրիկ ցեղախումբը, սուլթան Աբդուլ Համիդի («Արյունոտ սուլթան»-ի) հրամանով, Վանի հայոց ինքնապաշտպանությունից հետո հարձակվել էր դեպի Պարսկաստան նահանջող անզեն մարտիկների վրա և կոտորել գրեթե բոլորին։ Հետագայում, Նիկոլ Դումանը առաջարկեց ՀՅԴ-ի զորախմբին վրեժխնդրություն կատարել և կազմակերպել արշավանք դեպի Խանասոր, որտեղ վրաններում ապրում էր քրդական մազրիկ ցեղը։ 1897 թ. Հուլիսին ՀՅԴ կուսակցության բյուրոյի հանձնարարությամբ Հարություն Շահրիկյանը մեկնում է Սալմաստ, համաձայնեցնելու Խանասորի արշավանքի կազմակերպումը։
1897 թ. հուլիսի 25-ի արշալույսին 253 ֆիդայիներ Նիկոլ Դումանի, Խանասորա Վարդանի և Հովսեփ Արղությանի գլխավորությամբ անակնկալորեն հարձակվեցին քրդական Մազրիկ ցեղի վրա։ Հայ մարտիկներին հաջողվեց կոտորել մազրիկ զինյալների մեծամասնությունը, սակայն հայերը խնայեցին կանանց ու երեխաներին։ Մազրիկ ցեղի հրամանատարը՝ Շարիֆ Բեկը՝ կանացի հագուստ հագած փախավ մարտից։ Խուսափելով մազրիկ ցեղին օգնության հասած մեծաթիվ քրդական այլ ցեղերի հետ լայնածավալ բախումներից՝ ՀՅԴ արշավախումբը նահանջում է Պարսկաստան։ Արշավանքը ավարտվեց 1897-ի հուլիսի 27-ին։


== Հետևանքներ ==
Խանասորի Արշավանքը հաղթական ավարտ ունեցավ հայերի համար։ Արշավանքն ինքնավստահություն ներշնչեց հայ ֆիդայիներին, որոնք երկար ժամանակ հարձակումներին էին ենթարկվում «Արյունոտ սուլթան»-ի զորքերի և քուրդ քոչվոր ավազակախմբերի կողմից։ Արշավանքից հետո քրդերն սկսեցին զգուշանալ հայ ֆիդայիների հետ բախումներից, իսկ առանձին դեպքերում եղան նաև համագործակցության դեպքեր։ Արշավանքի ընթացքում 25 հայեր զոհվել են, որոնց շարքերում էր նաև ՀՅԴ հիմնադիր՝ Ռոստոմի եղբայրը՝ Կարոն (Արիստակես Զորյան)։ ՀՅԴ-ն մինչ օրս տոնում է Խանասորի Արշավանքի հաղթանակի տարելիցը։


== Գրականություն ==
Ռուբէն, Հայ յեղափոխականի մը յիշատակները, հատ. Բ., Թեհրան, 1982, Երեւան, 1990։
Ամուրեան Անդրէյ, Հ. Յ. Դաշնակցութիւնը Պարսկաստանում /1890-1918/, Թեհրան, 1950, 151 էջ։
Վարանդեան Միքայէլ, Հ. Յ. Դաշնակցութեան պատմութիւն, Երեւան, 1992, - http://www.historyofarmenia.am/images/menus/116/Dashnak1.pdf
Գրիգորյան Հովիկ, Հայ ազատագրական պայքարի մարտավարությունը 1895-1898 թթ., Երևան, 2002, 96 էջ, - http://www.armin.am/images/menus/1084/H-Grigoryan.pdf
Աւօ, Խանասորի արշաւանքը, Պէյրութ, 1986, 143 էջ։
Համլետ Գևորգյան, Նիկոլ Դուման, Երևան, 2002, էջ 58-105, - http://www.historyofarmenia.am/images/menus/942/nicol_duman.pdf


== Ծանոթագրություններ ==
Չիչաքի խաչքար (Մասրուց անապատ)

Չիչաքի խաչքար, գտնվում է Հայաստանի Գեղարքունիքի մարզի Ձորագյուղ գյուղի մեջ՝ Մասրուց անապատում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.60/10.2)։


== Տեղադրություն ==
Խաչքարը կանգնեցված է անապատի արևմտյան պատի դիմաց՝ 6 մ հարավ, կանգնեցված գետնին, խաչքարերի շարքում։


== Վիմական արձանագրություն ==
Խաչքարի քիվին, խորանի շուրջը և խաչի թևերի արանքում առկա են 3 տող վիմական արձանագրություն, խաչքարի կանգնեցման թվականը՝ ՋԾ-ն, քաղյաքյվել է։

ԽԱՉՍ ԲԱՐԷԽԱՒՍ ՉԻՉԱՔԻՆ ԱՄՈՒՍՆՈ
ԹՎ
ՋԽՀամաձայան արձանագրության՝ խաչքարը նվիրված է Չիչաքին։ Կանգնեցվել է 1498 թվականին։


== Տես նաև ==
Մասրուց անապատ


== Ծանոթագրություններ ==
Ղարաչայ

Ղարաչայ, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կոստյուշկովո (գյուղ, Ռոսլավլսկի շրջան)

Կոստյուշկովո (ռուս.՝ Костюшково), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տեղական պարարտանյութեր

Տեղական պարարտանյութեր, անմիջապես տնտեսությունում ստացվող կամ տեղական հումքերից արտադրվող պարարտանյութերի մեծ մասը՝ գոմաղբը, գոմաղբահեղուկը, զանազան կոմպոստները, թռչնաղբը, մոխիրը, տորֆը, ճահճային և լճային տիղմը։ Տեղական պարարտանյութեր են նաև թթու հողերի կրացման համար տեղում արտադրվող կրաքարերի զանազան հանքատեսակները (կրաքար, մերգել, կրաքարային տուֆ են)։ Տեղական պարարտանյութերում պարունակվող օրգանական նյութերը բարելավում են հողի ֆիզիկական և քիմիական հատկությունները, բարձրացնում խոնավունակությունը և կլանունակությունը (հատկապես թեթե մեխանիկական կազմ ունեցող հողերում)։ 

Դրանք նպաստում են հողի թթվության չեզոքացմանը, բույսերին մատակարարում անհրաժեշտ սննդատարրեր։ Օրգանական տեղական պարարտանյութեր ակտիվացնում են հողի մեջ տեղի ունեցող մանրէաբանական պրոցեսները։ Տեղական պարարտանյութերի (հատկապես գոմաղբի) արդյունավետ օգտագործումը հանքայինի հետ ապահովում է հավելյալ բարձր բերք։ Տեղական պարարտանյութեր մեծ տեսակարար կշիռ են զբաղեցնում գյուղատնտեսության մեջ օգտագործվող պարարտանյութերի ընդհանուր հաշվեկշռում։ 
Շատ տեղական պարարտանյութերում սննդատարրերի հարաբերությունը չի համապատասխանում գյուղատնտեսության բույսերի մեծ մասի պահանջին, այսպես՝ գոմաղբահեղուկը առավելապես ազոտակալիումական պարարտանյութ է, վառարանային մոխիրը՝ ֆոսֆորակալիումական (ազոտ չկա), տորֆը աղքատ է կալիումով։ Դրա համար էլ յուրաքանչյուր պարարտանյութ օգտագործելիս հաշվի են առնում հողի վիճակը, առանձին բույսերի պահանջը և համապատասխան հանքային պարարտանյութերի միջոցով բարելավում են սննդատարրերի փոխհարաբերությունը՝ բույսերի սննդառությունը կանոնավորելու համար։
Աննա Միլևսկա

Աննա Միլևսկա (լեհ.՝ Anna Milewska, փետրվարի 22, 1931(1931-02-22) կամ փետրվարի 21, 1931(1931-02-21), Վարշավա, Լեհաստան), թատրոնի, կինոյի, ռադիոհեռուստատեսության լեհ դերասանուհի և բանաստեղծուհի։
1952 թվականին ավարտել է Վարշավայի համալսարանի արվեստի պատմության ֆակուլտետը, ապա աշխատել թանգարանում։ 1959-ին ավարտել է Կրակովի պետական թատերական բարձրագույն դպրոցը, այնուհետև աշխատել Կելցեի (1959–61), Լոձի (1961–63), Օստրուվ-Մազովեցկու (1963–65), Վարշավայի թատրոններում։ Նրան միջազգային ճանաչում ու համբավ է բերել Տ. Վեսասի «Թռչունները» վեպի հիման վրա 1967 թվականին կինոռեժիսոր Վիտոլդ Լեշչինսկու նկարահանած «Մատեուշի կյանքը» կինոնկարի գլխավոր հերոսուհու՝ Օլգայի դերի կատարումը:Այդ կինոնկարը ներկայացվել է Կաննի միջազգային կինոփառատոնում և դրվատանքի արժանացել։
2002 թ. հրատարակել է «Kolory czerni» բանաստեղծությունների ժողովածուն։ Մինչ այդ՝ 2000 թվականին լույս էր ընծայել ևս մեկ ժողովածու՝ Odpłynęli łodzią խորագրով, նվիրված իր ամուսնուն՝ լեհ անվանի լեռնագնաց Անջեյ Զավադային։ 2019 թվականին հրատարակել է Mogłam sobie pozwolić («Կարող եմ ինձ թույլ տալ») խորագիրը կրող ինքնակենսագրական գիրքը։


== Ֆիլմագրություն (հատընտիր) ==
1964 — Բարբարան ու Յանը / Barbara i Jan (միայն 2-րդ սերիայում)
1965 — Կրակոց / Wystrzał
1967 — Մատեուշի կյանքը / Żywot Mateusza
1970 — Ընտանեկան կյանք / Życie rodzinne
1971 — Գիշերվա երրորդ մասը / Trzecia część nocy
1973 — Հուբալ / Hubal
1975 — Տնօրենը (հեռուստասերիալ) / Dyrektorzy
1975 — Յարոսլավ Դոմբրովսկի / Jarosław Dąbrowski
1977 — Պալաս-հոթել / Palace Hotel
1977 — Տիկնիկը (հեռուստասերիալ) / Lalka
1978 — Պոլանեցկիների ընտանիքը / Rodzina Połanieckich
1980 — Քարմիլա / Carmilla
1982 — Ձանձրալի պատմություն / Nieciekawa historia
1983 — Սամույրն ու պաննան / Soból i panna
1984 — Մառինյան / Marynia
1985 — Սեկիրեզադա / Siekierezada
1988 — Որտեղ էլ լինի / Gdzieśkolwiek jest, jeśliś jest...
1999 — Այ լավ յու / Ajlawju


== Պարգևներ ==
1978 — «Վաստակի համար» շքանշանի խաչ
1985 — «Ժողովրդական Լեհաստանի 40-ամյակը» մեդալ
1986 — Լեհաստանի վերածնման շքանշանի ասպետական խաչ


== Ծանոթագրություններ ==


== Հղումներ ==
Դերասանուհին filmpolski.pl կայքում (լեհ.)
Դերասանուհին e-teatr.pl կայքում (լեհ.)
Ռամկավար ազատական կուսակցություն (այլ կիրառումներ)

Ռամկավար ազատական կուսակցություն (ՌԱԿ), կուսակցություն հիմնված 1921 թվականին

Ռամկավար ազատական կուսակցություն (Հայաստան), կուսակցության ներկայիս հայաստանյան մասնաճյուղը, հիմնվել է 2012 թվականին
Ռամկավար ազատական կուսակցություն (ԱՄՆ), կուսակցության ամերիկյան մասնաճյուղը, հիմնել է 1921 թվականին
Ռամկավար ազատական կուսակցություն (Կանադա), կուսակցության կանադական մասնաճյուղը, հիմնել է 1950-ական թվականներին
Հայաստանի Ռամկավար ազատական կուսակցություն (ՀՌԱԿ), կուսակցության հայաստանյան մասնաճյուղը, գոյություն է ունեցել 1991-2012 թվականներին
Արմենական-Ռամկավար ազատական կուսակցություն, ՀՌԱԿ-ի տրոհման արդյունքում ստեղծված կուսակցություն, գոյություն է ունեցել 2009-2012 թվականներին


== Տես նաև ==
Սահմանադրական Ռամկավար կուսակցություն (ՍՌԿ), ՌԱԿ-ի հիմք հանդիսացած կուսակցություններից մեկը
Խոսքային կլիշե

Խոսքային կլիշե (ֆր.՝ cliché), խոսքային գործածություն, շաբլոնային նախադասություն։ Կլիշեն իր իմաստաբանությամբ արտահայտում է կառուցվածքային մեկ միավոր։ Կլիշեները հաղորդակցման ընթացքի հեշտացմանը նպաստող և հոգեբանական կարծրատիպերին համապատասխանող պատրաստ խոսքային բանաձևեր են։


== Խոսքային կլիշեների գործառույթներ ==
Կլիշեի կարևորագույն գործառույթներից մեկը համաձայնության կամ բողոքի արտահայտումն է։ Եթե կլիշեն որպես համաձայնության նշան է օգտագործվում, այն նաև ցույց է տալիս հռետորի՝ որոշակի հասարակական խմբի պատկանելը, ինչն արտահայտվում է ծածկալեզվում խոսքային կլիշեների առատությամբ։ Խոսքային կլիշեները լայնորեն կիրառվում են քաղաքական խոսքի մեջ։ Քաղաքական կլիշեների օրինակ են՝ «մռայլ տեսություններ», «վստահության ճգնաժամ», «անդրկուլիսյան գործարքներ» կամ արդեն թևավոր խոսքի վերածված «երկաթե վարագույր», «դեղին մամուլ», «չարի կայսրություն»։
Քաղաքական կլիշեները ծառայում են քաղաքական երևույթներին և անձանց հակիրճ, հանդիսավոր ձևով դասակարգելու և գնահատական տալու համար։ Քաղաքական կլիշեն հասկանալու համար անհրաժեշտ է իմանալ ենթատեքստը, որում այն օգտագործվում է. կախված դրանից՝ միևնույն արտահայտությունը կարող է տարբեր իմաստներ արտահայտել։ Կարող է դիտարկվել նաև որպես հռետորական հնարք։ Քարոզչական խոսքային կլիշեները միտված են լեզուն կրողների ենթագիտակցության մեջ ավելացնել գաղափարախոսական կարծրատիպեր։


== Տես նաև ==
Այլաբերություն
Քաղաքական նշանաբան


== Ծանոթագրություններ ==


== Գրականություն ==
Брагина Н.Г. Клише // Социокультурные конструкты в языке. — 2-е. — М.: ФЛИНТА, 2013. — С. 52—55. — 387 с.
Խաչիպապ

Խաչիպապ, հայկական արական անուն։ Առաջացել է հայերեն խաչ և պապ բառերից։ Հիշատակվել է Խաչիպապ (Երևանի մելիք Խաչիպապ, 1747) և Խեչիբաբ (1714) ձևերով։


== Ծանոթագրություններ ==
Դեբրյանսկի

Դեբրյանսկի (ռուս.՝ Дебрянский), խուտոր Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռադկևշչինա

Ռադկևշչինա (ռուս.՝ Радкевщина), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (248101-248200)

Աստերոիդների ցանկ (248001-248100)  • Աստերոիդների ցանկ  • Աստերոիդների ցանկ (248201-248300)
 Աստերոիդների ցանկ (248001-248100)  • Աստերոիդների ցանկ  • Աստերոիդների ցանկ (248201-248300)
Ստեփան (Ռուբինյան արքայատոհմ)

Ստեփան Ռուբինյան (ոչ վաղ քան 1110 - փետրվարի 7, 1165), հայ իշխան Ռուբինյան իշխանատոհմից։
Լևոն 1-ինի որդին, Կիլիկիայի հայկական իշխանության վեցերորդ և  ութերորդ  կառավարիչներ  Թորոս 2-րդի և Մլեհի հարազատ եղբայրը։


== Կենսագրություն ==
Ստեփանը ծնվել է 1111 թվականին։ Հանդիսացել է  բյուզանդացիների կողմից գերեվարված և գերության մեջ մահացած Լևոն 1-ի  որդին, Կիլիկիայի հայկական թագավորության վեցերորդ և  ութերորդ  կառավարիչներ  Թորոս 2-րդի և Մլեհի հարազատ եղբայրը։ Հոր և երկու եղբայրների գերեվարությունից հետո գտնվել է Եդեսիայի կոմսությունում՝ Բեատրիս Ռուբինյանի մոտ, որը  Լևոն 1-ի  քույրն ու  կոմս Ժոսլեն 2-րդի մայրն էր (Եդեսիայի կոմս)։ Ստեփանը չի ենթարկվել բյուզանդացիներին և սպանվել է 1165 թվականին՝ Անդրոնիկ Էվֆորբենոսի կողմից, որը Մանուիլ I Կոմնենոսի զարմիկն է։ Հայ կառավարիչներ Թորոս-րդն ու Մլեհը բյուզանդացիներին չներեցին իրենց եղբոր մահվան համար։ Ձգտելով անկախության՝ նրանք չեն ցանկացել բյուզանդացիների հետ ընդհանուր որևէ բան ունենալ ։


== Ծանոթագրություններ ==
Մոտոյին գոմ

Մոտոյին գոմ, գյուղ Արևմտյան Հայաստանում, Էրզրումի վիլայեթի Դերջանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Դուշեթ

Դուշեթ (վրաց.՝ დუშეთი)՝ քաղաք Վրաստանի Մցխեթ-Մթիանեթի մարզում, Դուշեթի շրջանի վարչական կենտրոնը։ Բնակչությունը՝ ▲6837 մարդ (2022)։


== Ծանոթագրություններ ==
Բունդեսլիգա 2013-14

Բունդեսլիգա 2013-14 (գերմ.՝  Bundesliga 2013-2014), Բունդեսլիգայի 51-րդ և Գերմանիայի ֆուտբոլի առաջնության 102-րդ մրցաշրջանը։ Սկսվել է 2013 թվականի օգոստոսի 17-ին, ավարտվել՝ 2014 թվականի մայիսի 11-ին։ 2013 թվականի դեկտեմբերի 20-ից 2014 թվականի հունվարի 26-ը հայտարարվել է ավանդական ձմեռային ընդմիջումը։ Առաջնությանը մասնակցել են 18 ակումբներ, որոնցից 16-ը՝ 2012-2013 Բունդեսլիգայից, իսկ 2-ը՝ 2-րդ Բունդեսլիգայից։ Չեմպիոնական տիտղոսը նվաճել է «Մյունխենի Բավարիան»։


== Անցյալ մրցաշրջանի համեմատ փոփոխությունները ==
Բունդեսլիգա 2012-2013-ում 16-րդ տեղը զբաղեցրած «Հոֆենհայմը» անցումային հանդիպումներ անցկացրեց 2-րդ Բունդեսլիգայում 3-րդ տեղը զբաղեցրած «Կայզերսլաուտերնի» հետ և երկու հանդիպումներում էլ հաղթելով, պահպանեց իր տեղը Բունդեսլիգայում։


== Ակումբների դիրքյին փոփոխությունը առաջնության ժամանակ ==


=== Առաջնության լիդերները ===


=== Առաջնության 2-րդ տեղը ===


=== Առաջնության 3-րդ տեղը ===


=== Ռմբարկուներ ===

Փակագծերի մեջ գրված են գոլերը 11 մետրանոցներից.


=== Գոլային փոխանցումներ կատարողներ ===


=== Գոլ + փոխանցում ===


== Ծանոթագրություններ ==
Վերխնեյանչենկով (Բագաևսկի շրջան)

Վերխնեյանչենկով (ռուս.՝ Верхнеянченков), գյուղակ (խուտոր) Ռուսաստանի Դաշնության Ռոստովի մարզի Բագաևսկի շրջանում։ Մտնում է Յոլկինսկի գյուղական համայնքի կազմի մեջ։ Բագաևսկայա շրջկենտրոնից գտնվում է 16 կմ հեռավորության վրա։
Եսայի Նչեցի

Եսայի Նչեցի (մոտ 1255 կամ ոչ վաղ քան 1260, Սանասունք, Աղձնիք - մոտ 1338, Գլաձորի համալսարան, Հայաստան), րաբունապետ, մանկավարժ, քերական, մատենագիր, հասարակական-հոգևոր գործիչ։ Գլաձորի համալսարանի հիմնադիրն ու ղեկավարը։


== Կենսագրություն ==
Սովորել է Մուշի Առաքելոց դպրեվանքում, ապա՝ Քաջբերունյաց գավառում և Վայոց ձորի Աղբերց վանքում՝ Ներսես Մշեցու մոտ։ Ստացել է բարձրագույն կրթություն և վարդապետի (դոկտորի) աստիճան։ 1284 թ. գլխավորել է Աղբերց վանքի դպրության աշխատանքները։
Եսայի Նչեցին եղել է Գլաձորի համալսարանի հիմնադիրն ու ղեկավարը։
Որպես ուսուցչապետ մեծ համբավ է վայելել բնաշխարհում և Կիլիկիայի հայկական պետության սահմաններում։ Դասավանդել է «յոթ ազատ արվեստներ»-ը։ Դաստիարակել և կրթել է մոտ 360 աշակերտ։
Նշեցու գրական ժառանգությունը (մեկնություններ, ճառեր, նամակներ) հիմնականում ունի կրոնաբարոյական բովանդակություն։ Նրա «Վերլուծության քերականություն» համալսարանական դասագիրքն իր բնույթով բանաքաղական երկ է, ընդգրկում է Դավիթ Քերականի, Համամ Արևելցու, Արիստակես Գրչի, Գևորգ Սկևռացու և այլոց քերականական մեկնությունների հիմնական դրույթներն ու հարցադրումները։ Նշեցու քերականությունը համարել է «դուռն ամենայն իմսատութեան և կրթութևան», առաջարկել համեմատության միջոցով վերացնել հայոց հին ու նոր լեզուների միջև առաջացած խզումը՝ վերականգնելով լեզվի հին ձևերը։ Նշեցին անդրադարձել է «հունաբան դպրոց»-ի թարգմանություններին, խոսքի մասերին և նրանց բաժանմանը, հոլովմանը, խոնարհմանը, լեզուների ծագմանը և այլ հարցերի։


== Երկեր ==

«Մեկնութիւն Եզեկիէլի»
«Վերլուծութիւն քերականութեան»
«Դաւանութիւն և խոստովանութիւն ի Սուրբ Երրորդութիւն»
«Սուղ ինչ պատճառ ձեռնադրութեան քահանայի»
«Յաղագս կարգաց եկեղեցւոյ»
«Յաղագս եկեղեցւոյ խորհրդեան»
«Թուղթ վասն կարգաց եկեղեցւոյ և ժամուց»
«Թուղթ Եսայեայ վարդապետին պատասխանի ընդդէմ պարոն Հեթմոյ»
«Թուղթ Եսայեայ ի Տէր Մատթէոսն»
«Թուղթ շրջաբերական յաղագս ողորմութիւն տալոյ ի նպաստ Ս. Կարապետին Տարօնոյ»


== Գրականություն ==
X-XIV դդ. մշակույթը, դպրոցը, գիտությունը և գրականությունը։
Ալիշան Ղ, Սիսական, Վենետիկ, 1893։
Ջահուկյան Գ., Քերականական և ուղղագրական աշխատությունները հին և միջնադարյան Հայաստանում, Երևան, 1954։
Խաչերյան Լ., Գլաձորի համալսարանը հայ մանկավարժական մտքի զարգացման մեջ (XIII-XIV դդ.), Երևան, 1973։
Պետրոսյան Ս., Եսայի Նչեցու թղթերը, «Էջմիածին», 1985։


== Ծանոթագրություններ ==
Կարմիր (գետ)

Անվան այլ կիրառումների համար տե՛ս՝ Կարմիր (այլ կիրառումներ)Կարմիր, Ագչայ, Ակչայ, Աղչայ, Կզլչայ, Ղզըլչայ, Քըըզլչայ, վերին հոսանքում՝ Կոտոր, այժմ՝ Կոտուր), գետ Հայկական լեռնաշխարհում, Արաքսի աջ վտակը։ Երկարությունը՝ մոտ 170 կիլոմետր։ Սկիզբ է առնում Կոտուրի (Վասպուրականի լեռներ) լեռնաշղթայի արևմտյան լանջից։ Հոսում է նախ դեպի արևելք, ճեղքում Կոտուրի լեռնաշղթան, ապա թեքվում հյուսիս-արևելք, ընդունում ձախից Էլենդ (Աղանդռոտ), Աղչայ, իսկ աջից՝ Մարանդ (Զիլբիրչայ) վտակները և Նախիջևանի դաշտում միախառնվում Արաքսին։ Սնումը ձնաանձրևային է, հորդացումը ապրիլ-մայիսին։


== Ծանոթագրություններ ==